b'\n_START_ARTICLE_\nWilhelm Ruuth\n_START_PARAGRAPH_\nJohan Wilhelm Ruuth (12. toukokuuta 1854 Rauma \xe2\x80\x93 18. maaliskuuta 1928 Helsinki) oli suomalainen historioitsija. _NEWLINE_Ruuthin vanhemmat olivat kauppalaivuri Johan Ruuth ja Edla Charlotta Hahnsson. H\xc3\xa4n p\xc3\xa4\xc3\xa4si ylioppilaaksi Vaasan kymnaasista 1872 ja valmistui Helsingin yliopistosta filosofian kandidaatiksi 1876 ja lisensiaatiksi 1882. H\xc3\xa4n oli Valtionarkiston arkkivaari vuodesta 1905 ja valtionarkistonhoitaja vuosina 1917\xe2\x80\x931926. H\xc3\xa4n julkaisi paikallishistorioita, muun muassa Turun, Porin, ja Viipurin kaupunkien historiat. H\xc3\xa4n toimi Maailmanhistoria-julkaisun p\xc3\xa4\xc3\xa4toimittajana 1912\xe2\x80\x931922. H\xc3\xa4n sai professorin arvonimen 1921. Ruuthin ja h\xc3\xa4nen vaimonsa Hiljan, o.s. Tolpo, poika oli aktivisti, tutkija ja suomalaisuuden teoreetikko Yrj\xc3\xb6 Ruuth, my\xc3\xb6hemmin Ruutu.'